pl nb de en de da da cs da da de da nb fr da de da de da da cs da da de da nb fr da de da de de da da pl da da da da da da da en da it da nn da nl da it da nb da es da da sv de fr fr nb da da da da da ca en da nb ca
Der er plads til i alt 104 beboere i 96 lækre og tidssvarende enkeltboliger og 4 ægtefælleboliger. Programmet blev udviklet i dialog med bygherre, beboere og brugere. Individuel pleje og livskvalitet i smukke omgivelser samt gode arbejds- og logistikforhold – uden institutionspræg, men med høj grad af hjemlighed – har været i fokus her.
Ved hjælp af bl.a. fremskudte glaskarnapper i alle boliger og altaner ved ægtefælleboligerne åbner boligerne sig mod livet og oplevelserne i nærområdet. Der er lagt vægt på at skabe et byggeri, som harmonerer, respekterer og forbedrer samspillet med de lokale omgivelser.
Plejeboligerne er opført som byggeri i lavenergiklasse 2015, hvori der er indarbejdet bæredygtige energitiltag, hvor varmen fra grundvandet genveksles og udnyttes i anlæggets varmepumper. Et solcelleanlæg på taget producerer el til drift af jordvarmeanlægget. De øvrige tagflader er beplantet med mosarten Sedum, som optager en stor del af regnvandet og desuden forsinker afløb til kloakken.
Projektet omfatter nybyggeri i to etaper, der er tilpasset nedrivningen af de eksisterende bygninger, således at centeret har været i drift under opførelse.
LAB v/DAB & Lyngby-Taarbæk Kommune